Tekenprent: Verwoestende brande duur voort in AustraliëStuart Branch van die Wêreldnatuurlewefonds (WWF) het aan Sky News gesê ’n miljard diere kan moontlik in die verwoestende brande omkom, met talle wat selfs ná die brande geblus is in die komende weke sal doodgaan. Dit sluit soogdiere, voëls, reptiele, vlermuise en insekte in. “Diere wat deur die brande kom, sal in die volgende weke en maande aanhou sterf weens dehidrasie, hongersnood en siektes. Hulle gaan ook makliker prooi vir wilde katte en jakkalse wees,” het hy gesê. Sue Ashton, direkteur van die land se enigste Koala-hospitaal in Port Macquarie, beraam dat tienduisende koalas in die land omgekom het. “Slegs in ons gebied het honderde koalas reeds omgekom. In ‘n klein gebied, waar ons die bevolking al vir lank dophou, het 350, of tweederdes van die bevolking, reeds omgekom,” het Ashton Maandag aan die dpa-nuusagentskap gesê. Tekenprent deur Jerm